ORDIN Nr. 456/842/2018 din 5 aprilie 2018

pentru modificarea şi completarea Ordinului ministrului sănătăţii şi al preşedintelui Casei Naţionale de Asigurări de Sănătate nr. 867/541/2011 privind aprobarea modelului unic al biletului de trimitere pentru servicii medicale clinice/biletului de internare utilizat în sistemul asigurărilor sociale de sănătate şi a Instrucţiunilor privind utilizarea şi modul de completare a biletului de trimitere pentru servicii medicale clinice/biletului de internare utilizat în sistemul asigurărilor sociale de sănătate

EMITENT: MINISTERUL SĂNĂTĂŢII

 Nr. 456 din 5 aprilie 2018

 CASA NAŢIONALĂ DE ASIGURĂRI DE SĂNĂTATE

 Nr. 842 din 29 martie 2018

PUBLICAT ÎN: MONITORUL OFICIAL NR. 334 din 17 aprilie 2018

 Având în vedere Referatul de aprobare nr. 3.401 din 5.04.2018 al Ministerului Sănătăţii şi nr. DG 1.191 din 29.03.2018 al Casei Naţionale de Asigurări de Sănătate,

 în temeiul dispoziţiilor:

 - Legii nr. 95/2006 privind reforma în domeniul sănătăţii, republicată, cu modificările şi completările ulterioare;

 - Hotărârii Guvernului nr. 140/2018 pentru aprobarea pachetelor de servicii şi a Contractului-cadru care reglementează condiţiile acordării asistenţei medicale, a medicamentelor şi a dispozitivelor medicale în cadrul sistemului de asigurări sociale de sănătate pentru anii 2018 - 2019;

 - Ordinului ministrului sănătăţii şi al preşedintelui Casei Naţionale de Asigurări de Sănătate nr. 397/836/2018 privind aprobarea Normelor metodologice de aplicare în anul 2018 a Hotărârii Guvernului nr. 140/2018 pentru aprobarea pachetelor de servicii şi a Contractului-cadru care reglementează condiţiile acordării asistenţei medicale, a medicamentelor şi a dispozitivelor medicale în cadrul sistemului de asigurări sociale de sănătate pentru anii 2018 - 2019;

 - art. 2 lit. a) - d) şi art. 7 alin. (4) din Hotărârea Guvernului nr. 144/2010 privind organizarea şi funcţionarea Ministerului Sănătăţii, cu modificările şi completările ulterioare;

 - art. 17 alin. (5) din Hotărârea Guvernului nr. 972/2006 pentru aprobarea Statutului Casei Naţionale de Asigurări de Sănătate, cu modificările şi completările ulterioare,

 **ministrul sănătăţii** şi **preşedintele Casei Naţionale de Asigurări de Sănătate** emit următorul ordin:

 ART. I

 Ordinul ministrului sănătăţii şi al preşedintelui Casei Naţionale de Asigurări de Sănătate nr. 867/541/2011 privind aprobarea modelului unic al biletului de trimitere pentru servicii medicale clinice/biletului de internare utilizat în sistemul asigurărilor sociale de sănătate şi a Instrucţiunilor privind utilizarea şi modul de completare a biletului de trimitere pentru servicii medicale clinice/biletului de internare utilizat în sistemul asigurărilor sociale de sănătate, publicat în Monitorul Oficial al României, Partea I, nr. 385 din 1 iunie 2011, cu modificările ulterioare, se modifică şi se completează după cum urmează:

 **1. În anexa nr. 1, secţiunea 4 se modifică şi va avea următorul cuprins:**

"4. Diagnostic prezumtiv/diagnostic: .........................................

 \_ \_ \_ \_ \_

Cod diagnostic prezumtiv/diagnostic |\_|\_|\_|\_|\_|

Tip diagnostic P A/S C M

 \_ \_ \_ \_

 |\_| |\_| |\_| |\_|

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_

 Accidente de muncă/Boli profesionale/Daune |\_|"

 **2. În anexa nr. 2, la litera C, câmpul 1 "Către specialitatea clinică" se modifică şi va avea următorul cuprins:**

 "Câmpul 1 - «Către specialitatea clinică»:

 - se va menţiona specialitatea clinică către care este îndrumat pacientul pentru servicii medicale clinice sau în vederea internării, atunci când este cazul.

 În situaţia în care pacientului îi sunt recomandate servicii de îngrijiri paliative în ambulatoriu de specialitate sau servicii de acupunctură în ambulatoriu de specialitate, se va specifica «îngrijiri paliative în ambulatoriu», respectiv «acupunctură», după caz.

 În situaţia în care pacientul este îndrumat în vederea internării, se va specifica specialitatea clinică către care este îndrumat şi se va adăuga sintagma «- internare».

 În situaţia în care pacientul este îndrumat în vederea internării într-o secţie de îngrijiri paliative, se va specifica «îngrijiri paliative - internare»."

 **3. În anexa nr. 2, la litera C, câmpul 3 "Date identificare pacient", litera c), a cincea liniuţă se modifică şi va avea următorul cuprins:**

 "- se bifează categoria «Elev/ucenic/student (18 - 26 ani)» pentru toate persoanele de la 18 la 26 ani, dacă sunt elevi, inclusiv absolvenţi de liceu până la începerea anului universitar, dar nu mai mult de 3 luni de la terminarea studiilor, ucenicii sau studenţii, precum şi persoanele care urmează modulul instruirii individuale, pe baza cererii lor, pentru a deveni soldaţi sau gradaţi profesionişti;".

 **4. În anexa nr. 2, la litera C, câmpul 3 "Date identificare pacient", litera c), a şaptea liniuţă se modifică şi va avea următorul cuprins:**

 "- se bifează căsuţa «Pensionar» pentru toate persoanele care îşi dovedesc această calitate printr-un cupon de pensie".

 **5. În anexa nr. 2, la litera C, câmpul 4 "Diagnostic prezumtiv", după liniuţa a doua se introduce o nouă liniuţă cu următorul cuprins:**

 "- se bifează căsuţa «Accidente de muncă/Boli profesionale/Daune» dacă la nivelul furnizorului există documente doveditoare pentru cazurile respective astfel:

 - se notează cifra 1 pentru cazurile care reprezintă accidente de muncă;

 - se notează cifra 2 pentru cazurile care reprezintă boli profesionale;

 - se notează cifra 3 pentru cazurile prezentate ca urmare a situaţiilor în care au fost aduse prejudicii sau daune sănătăţii de către alte persoane, precum şi daune sănătăţii propriei persoane, din culpă.

 NOTĂ:

 Până la tipărirea formularelor de bilet de trimitere pentru servicii medicale clinice/bilet de internare utilizat în sistemul asigurărilor sociale de sănătate în formatul prevăzut în anexa nr. 1 la Ordinul ministrului sănătăţii şi al preşedintelui Casei Naţionale de Asigurări de Sănătate nr. 867/541/2011, cu modificările şi completările ulterioare, se va nota de către medicul prescriptor, pe versoul biletului de trimitere, dacă biletul a fost emis pentru cazuri care reprezintă accidente de muncă/boli profesionale/cazurile prezentate ca urmare a situaţiilor în care au fost aduse prejudicii sau daune sănătăţii de către alte persoane, precum şi daune sănătăţii propriei persoane, din culpă."

 **6. În anexa nr. 2, la litera C, câmpul 9 "Data trimiterii", a doua liniuţă se modifică şi va avea următorul cuprins:**

 "- «Semnătura medicului/Cod parafă» - se execută specimenul de semnătură a medicului care a emis biletul de trimitere/de internare şi se aplică parafa şi codul corespunzător acestuia. Se poate aplica şi codul de bare aferent codului de parafă."

 **7. În anexa nr. 2, la litera C, câmpul 12 "Data prezentării şi semnătura pacientului", a treia liniuţă se modifică şi va avea următorul cuprins:**

 "- «Semnătura medicului care furnizează servicii medicale clinice/în regim de spitalizare de zi/a medicului de gardă al secţiei/unităţii sanitare cu paturi/Cod parafă» - se execută specimenul de semnătură a medicului care furnizează servicii medicale clinice/în regim de spitalizare de zi/medicului de gardă care examinează pacientul şi decide internarea sau recomandă tratament la domiciliu şi se aplică parafa, codul corespunzător acestuia."

 ART. II

 Până la tipărirea formularului de bilet de trimitere pentru servicii medicale clinice/bilet de internare utilizat în sistemul asigurărilor sociale de sănătate în formatul prevăzut în anexa nr. 1 la Ordinul ministrului sănătăţii şi al preşedintelui Casei Naţionale de Asigurări de Sănătate nr. 867/541/2011, cu modificările şi completările ulterioare, precum şi cu modificările şi completările aduse prin prezentul ordin, şi achiziţionarea acestora de către furnizorii de servicii medicale, se utilizează biletele de trimitere pentru servicii medicale clinice/bilet de internare - formulare cu regim special, în formatul aprobat anterior intrării în vigoare a prezentului ordin, până la epuizarea stocului existent, dar nu mai târziu de 30 iunie 2018 inclusiv.

 ART. III

 Prezentul ordin se publică în Monitorul Oficial al României, Partea I, şi intră în vigoare începând cu luna aprilie 2018.

 Ministrul sănătăţii,

 **Sorina Pintea**

 p. Preşedintele Casei Naţionale de Asigurări de Sănătate,

 **Răzvan-Teohari Vulcănescu**

 ---------------